centralslovakia.eu

Fašiangy v meste
2025-03-04 16:30 - 19:00 (Europe/Bratislava) | Námestie SNP, Banská Bystrica, Banská Bystrica, Slovenská republika
Jedno z najkrajších období roka, ktoré je plné tradičných zvykov, sú fašiangy. Čas bujarých zábav, veselia, kedy sa do hojnosti spievalo a tancovalo, jedlo a hodovalo. Nechýbali obľúbené zabíjačky a svadby. Fašiangy, ktoré nasledovali po vianočnom období a končili pred Veľkým pôstom, symbolizujú obdobie prechodu od zimy k jari. Obdobie fašiangov začína sviatkom Troch kráľov a končí o polnoci pred Popolcovou stredou. V utorok, pred Popolcovou stredou, bývala posledná zábava, na ktorej sa pochovala basa na znak zákazu organizovania zábav počas 40- dňového pôstu.
Ukážku týchto tradičných zvykov pripravuje Mesto Banská Bystrica v spolupráci so Stredoslovenským osvetovým strediskom na Námestí SNP.
Program:
Organizátor: Mesto Banská Bystrica a Stredoslovenské osvetové stredisko
Termín: 4. marec  2025 – 16.30 h
–––––
16.30 h | BURSA IDE MESTOM
fašiangový sprievod v maskách
trasa: Dolná ulica → Námestie SNP

17.00 h | FAŠIANGY V MESTE
vystúpenia folklórnych zoskupení
a pochovanie basy
miesto: Námestie SNP
účinkujú: DFS Matičiarik a FS Partizán
z B. Bystrice, FSk Priechoďan z Priechoda

Jarné prázdniny v múzeu – od 3. 3. 2025
2025-03-03 - 2025-03-07 | Lazovná 9, Banská Bystrica
Jarné prázdniny v Literárnom a hudobnom múzeu!
Strávte jarné prázdniny s deťmi v našom múzeu!
Literárne a hudobné múzeum si pre vás pripravilo počas jarných prázdnin špeciálny program pre deti v dvoch našich expozíciách: Bábkarský salón a Ľudové hudobné nástroje na Slovensku.
V expozícii Bábkarský salón na vás čaká:
„NETRADIČNÉ GAŠPARKOVO DIVADLO“
Príď sa zoznámiť s Gašparkom, ktorý ťa prevedie Bábkarským salónom a pomôže ti poskladať si vlastné divadlo z drevených dielcov. Ak sa ti to podarí, môžete si spolu zahrať svoju rozprávku.
Vhodné pre deti všetkých vekových kategórií.
„KTO POVEDAL MŇAU?“
Zábavné putovanie malého psíka za objavovaním známych zvukov zvierat.
Vhodné pre deti od 3 do 5 rokov, pre skupinu najmenej 5 detí.
V expozícii Ľudové hudobné nástroje na Slovensku máme pripravené:
„FUJARA A PÍŠŤALKA“
Dva jedinečné slovenské hudobné nástroje. Ako sa vyrábajú, z čoho sa skladajú a ako znejú, si môžeš aj sám vyskúšať. V expozícii na teba čakajú aj iné zaujímavé ľudové hudobné nástroje zo Slovenska.
Vhodné pre deti všetkých vekových kategórií.
ZA TAJOMSTVOM SLOVA „PERIŇÁKY”
Čo to boli periňáky? Aký mali zvuk a na čo slúžili, sa dozvieš v expozícii Ľudové hudobné nástroje na Slovensku. Môžeš si ich aj prakticky vyskúšať.
Vhodné pre deti všetkých vekových kategórií.
Múzeum bude pre vás otvorené od pondelka 3. marca do piatka 7. marca 2025
v čase od 10.00 h do 17.00 h. Posledný vstup do múzea je o 16.00 h.
V prípade záujmu nás kontaktujte na tel.č.: +421 48 4710702, +421 905 303 593.
Vstupné podľa platného cenníka.
Tešíme sa na vás!

Jarné prázdninovanie
2025-03-03 - 2025-03-07 | Zvolen, Námestie SNP 21/31, Zvolen, 960 01 , Slovenská republika

Jarné prázdniny v knižnici
2025-03-03 - 2025-03-07 | Krajská knižnica Ľudovíta Štúra, Zvolen, Slovenská republika
V krajskej knižnici Ľudovíta Štúra sa v prázdninovom týždni od 3. marca do 7. marca 2025 uskutočnia zábavné a tvorivé podujatia pre deti, ktoré sú súčasťou Týždňa slovenských knižníc.

Fašiangové masky
2025-03-01 - 2025-03-02 | Thurzov dom, Námesie SNP 4, Banská Bystrica
V tvorivej dielni si deti vyrobia tradičné fašiangové masky a naučia sa viac o týchto sviatkoch.
– vstupy o 11:00 a 14:00

Milujem ťa, ale…
2025-02-23 18:30 - 20:30 | Športová hala na Štiavničkách, Cesta na štadión 28, Banská Bystrica
🎭 MILUJEM ŤA, ALE… – Svetový muzikálový hit prichádza do Banskej Bystrice!
🔥 Zažite večer plný humoru, lásky a skvelej hudby v jedinečnom predstavení „Milujem ťa, ale…“ pod režijnou taktovkou Jána Ďurovčíka! Tento Broadwayský fenomén v podaní hviezd ako Radka Kopřiva, Martin Nikodým a ďalších vás dostane svojou energiou a vtipom.
📅 Kedy? 23. februára 2025
📍 Kde? Športová hala na Štiavničkách
⚠ Kapacita je obmedzená!
🎟 Lístky sú už v predaji na ticketportal.sk – zabezpečte si svoje miesto ešte dnes!

Banskobystrickí richtári
2025-02-21 16:00 - 19:30 | Námestie SNP, Banská Bystrica, Banská Bystrica, Slovenská republika
Potulky mestom pri príležitosti Svetového dňa sprievodcov cestovného ruchu sa budú venovať téme Banskobystrických richtárov.
Naša prvá zastávka bude v Matejovom dome, kde si pozrieme obrazy richtárov a ďalšie historicky cenné predmety. Následne sa presunieme na Radnicu, kde sa podrobne oboznámime s významnými richtármi a samotným povolaním richtára. V rámci tejto témy sa dotkneme aj funkcie mestskej rady a ďalších súvisiacich aspektov.
Výklad bude prebiehať v rôznych miestnostiach – vo foyer, kde budú pre vás vystavené fotografie z rekonštrukcie Radnice, na chodbe na 1. poschodí, kde sú vitríny s historickými predmetmi, v rokovacej miestnosti, v kancelárii primátora, v ktorej uvidíte aj zakladaciu listinu a na záver v obradnej miestnosti. V každej z týchto miestností sa dozvieme základné informácie o priestore, jeho historickom význame a využití.
Okrem toho sa dozviete aj ďalšie zaujímavosti týkajúce sa 770. výročia udelenia mestských privilégií Banskej Bystrici.

Banskobystrická latka 2025
2025-02-18 17:00 - 22:00 | Športová hala Dukla, Cesta na štadión 28, Banská Bystrica
Pozývame Vás na 31. ročník medzinárodného halového meetingu Banskobystrická latka 2025.

Rozprávková radnica
2025-02-16 - 2025-02-23 | Stará radnica Zvolen, Námestie SNP 21/31, Zvolen, 960 01, Slovenská republika

Radvanský ples
2025-01-17 19:00 - 2025-01-18 03:30 | R2N
Drahí priatelia, srdečne Vás pozývame na ďalší ročník Radvanského plesu jedinečného spoločensko-kultúrneho podujatia pri príležitosti príjemného stretnutia priateľov a nových vzťahov bohatého kultúrneho vyžitia, skvelej hudby, ale aj vynikajúceho jedla a jedinečného zážitku.
V rámci nezabudnuteľného večera sa spoločne môžte tešiť na úžasných a skvelých hostí:
Lukáš Adamec /official/ (pop music spevák)
Back2Back (najväčšie česko slovenské hity)
Dušan Šimo a Patrícia Malovec Solotrukova (muzikáloví a operní speváci)
Jozef Mak (známy spevák ľudových piesní)
LH Hron (ľudové, rómske a moderné piesne)
Folklórny súbor Urpín (top ľudové tance)
Peter Magurský (moderátor podujatia)
Ivan Vesel (DJ s top hitmi po celú noc)
LaDanza MusicLight (top svetelné a hudobné ozvučenie sály)
Kulinárske umenie a vynikajúce špeciality počas celého večera od R2N Cantina pod vedením Catering Party Servis.
Wlado Poliak (fotobúdka / fotostena)
Slavo Samuelčík Photography (fotograf)
Môžete sa tešiť na jedinečný a krásny priestor R2N Business Center, kde sa budete cítiť veľmi príjemne, aby to bol pre Vás dokonalý zážitok, v rámci zakúpenej vstupenky v hodnote 110 € bude pre hostí počas celého večera pripravené:
skvelé vínko Château Topolčianky
veľké pečené prasiatko
bohatý️ teplý, studený raut (polnočný bufet)
sladký candy bar
prípitok, welcome drink, fľaša vína / pár
predjedlo a hlavné jedlo
… nebude chýbať bohatá tombola so skvelými ale aj hodnotnými cenami
… drahí priatelia, príďte medzi nás zažiť krásny a jedinečný večer plný skvelej hudby, zábavy ale aj príjemných stretnutí, gastrozážitku šéfkuchára a neopakovateľného zážitku s Vašimi priateľmi

SOFTIP Trojkráľový večerný beh 2025
2025-01-06 17:30 - 19:00
Pozývame Vás na 14. ročník tradičného behu uličkami historického centra mesta.

Po stopách kostolíkov
2025-01-04 08:30 - 11:30, 2024-12-14 08:30 - 11:30, 2024-12-07 08:30 - 11:30
Navštívte s nami 4 výnimočné kostolíky v regióne Stredné Slovensko a vypočujte si ich príbehy vo vianočnom magickom šate s hudobným vystúpením.

Pozývame Vás, aby ste spolu s nami navštívili kostolíky v regióne Stredné Slovensko a vypočuli si ich príbehy. O vianočnú magickú náladu sa postarajú miestni umelci.
Drevený artikulárny kostolík v obci Hronsek
Patrí medzi svetový unikát. V roku 2008 bol zapísaný do zoznamu svetového dedičstva UNESCO. Jeho výnimočnosťou je, že bol postavený v roku 1725 len z dreva a bez použitia jediného klinca. Je postavený v tvare kríža a vnútorná klenba kostola pripomína prevrátenú loď. Nachádzajú sa tu prvky škandinávskej architektúry ako aj amfiteatrálne usporiadanie lavíc na chóroch, ktoré prispelo ku hojnému počtu miest, ktoré sa šplhá až nad 1000 miest.
Gotické kostolíky v obci Zolná, Poniky a Čerín
Všetky sú pôvodne gotické a boli postavené začiatkom 14.storočia. Ich výnimočnosťou sú bohaté nástenné maľby, vďaka ktorým sú kostolíky unikátom stredoeurópskej gotiky. Najbohatšími maľbami sa pýši kostolík v obci Poniky. Zaujímavosťou týchto kostolíkov je udalosť z roku 2008, kedy tieto miesta navštívil samotný kráľ Spojeného kráľovstva, Charlesa III., v roku 2008.
Chcete objaviť čaro kostolíkov v zimnom šate? Komorná atmosféra maličkých priestorov kostolíkov, nástenné maľby zachované zo 14. storočia, orgánová hudba ako aj spev veselých folkórnych piesní ozývajúcich sa starými klenbami vám v tom určite pomôžu.
Čo vás čaká?
V cene vstupenky 30 eur je zahrnutá doprava z Banskej Bystrice a späť, sprievodca, edukačné výklady v každom kostolíku a hudobné vystúpenia.
Vstupenky zakúpite na: https://centralslovakia.eu/zazitky/po-stopach-kostolikov/
O vianočnú hudobnú atmosféru sa postarajú :

7.12. 2024 v Hronseku : Duo Matúša Kucbela – orgán a Juraja Oravca – tamburíny
14.12. 2024 v Čeríne : Folkórna skupina Čerinci
4.1. 2024 v Čeríne : Folklórna skupina Duo Otec a syn Fiľovci

Neváhajte, a rezervujte si svoje miesto už dnes cez náš rezervačný systém. Minimálna kapacita pre konanie tohto zážitku je 20 osôb. Ak sa minimálna kapacita nenaplní, (vždy do štvrtka, pred konaním zážitku, do 12.00) zážitok BUDE ZRUŠENÝ.

Vítanie Nového Roka
2025-01-01 16:00 - 17:00
Slávnostný program pri príležitosti výročia vzniku Slovenskej republiky a osláv Nového roka. Podujatie otvorí koncert Petra Cmoríka s kapelou, následne po koncerte bude nasledovať príhovor primátora mesta. Vyvrcholením večera bude ohňostroj.

Silvester 2024
2024-12-31 23:00 - 2025-01-01 02:00 | Námestie SNP, Banská Bystrica, Banská Bystrica, Slovenská republika
Silvestrovský program na Námestí SNP začne o 23:00 hod. koncertom kapely Medial Banana. Po koncerte pomocou veľkoplošnej obrazovky odpočítame posledné sekundy starého roka. Po polnoci bude zabávať Banskobystričanky, Banskobystričanov a aj návštevníkov nášho mesta DJ Rasta.

Banskobystrická plavecká 24 hodinovka
2024-12-27 12:00 - 2024-12-28 12:00 | Krytá plaváreň, Štiavničky, Banská Bystrica, Slovenská republika
K vianočným sviatkom v meste pod Urpínom patrí už tradične obľúbené športové podujatie, ktoré je na Slovensku jedným z najväčších svojho druhu. Tento rok sa na plavárni Štiavničky streneme od 27. decembra 2024, so začiatkom o 12:00 hod. Prvý bezplatný vstup bude možný o 11:00 hod. a posledný, 28. decembra o 11:30 hod. Počas 24-hodinového maratónu môžu obyvatelia i návštevníci Banskej Bystrice zdarma využiť 1,5 hod. vstup na krytú plaváreň Štiavničky a pritom odplávať symbolických 100 metrov pre zdravie.
Srdečne Vás na toto podujatie pozývame.

Duchoňovci
2024-12-20 17:00 - 18:30 | Námestie SNP, Banská Bystrica, Banská Bystrica, Slovenská republika
Srdečne Vás pozývame užiť si nezabudnuteľný koncert vo Vianočnej atmosfére námestia SNP.

Zvolenská zima 2024
2024-11-29 - 2024-12-31 | Zvolen, Námestie SNP 21/31, Zvolen, 960 01 , Slovenská republika

ENIESA - EFARMOSA - multižánrové predstavenie o láske a vode
2024-11-15 19:00 - 2024-11-23 21:00 | Robotnícky dom, Banská Bystrica
Pozývame vás už na multižánrové predstavenie pomenované po šiestom autorskom albume slovenskej hudobníčky a speváčky Sandry Urbančíkovej, umeleckým menom Eniesa. Tentokrát sa Efarmosa plná autorskej hudby, tanca, projekcie a akrobacie bude konať v priestoroch Robotníckeho domu, v Banskej Bystrici, ktorá je autorkinou novou domovinou.
Efarmosa prenáša do vodného sveta, v ktorom sa človek stretáva s vodou samotnou v ženskom tele. Okrem siedmich hudobníkov a spevákov, sa môžete tešiť aj na úžasných tanečníkov a akrobatov, ktorí vám cez svoju hudbu, texty a pohyb prerozprávajú príbeh o láske a slobode, ktoré k sebe neodmysliteľne patria. Zároveň vám zmysly naladí aj projekcia inšpirovaná vodnými svetmi a ich ochranou. Môžete sa tešiť na skvelé obsadenie slovenských umelcov, ktoré pre vás pripravili nezabudnuteľný zážitok o elemente, ktorý sa nás ľudí najviac dotýka.

OBSADENIE:
autor: Eniesa
scenár: Eniesa
hudba & texty: Eniesa
spev, gitara, akrobacia: Eniesa
husle: Jerguš Tesák
vokál: Alexandra Mišľavceva
klavír: Jozef Kovalčík
basa: Daniel Kovalčík
bicie: Adrián Polovka
rozprávač: Martin Geišberg
akrobacia: Ariadna Vendelová
akrobacia: Katarína Širillová
tanec: David Kováč
tanec: Viktória Erdélyová

Noc Drevárskej fakulty 2024
2024-11-14 16:00 - 20:00 | Technická univerzia vo Zvolene, T.G. Masaryka 24, Zvolen, Slovenská republika
Drevárska fakulta všetkých srdečne pozýva dňa 14. novembra 2024 v čase od 16:00 do 20:00 hod. na piaty ročník podujatia NOC DREVÁRSKEJ FAKULTY.
Minulé štyri prezenčné ročníky sa stretli s veľkým záujmom a preto sme sa rozhodli pre ďalší- Vstup je voľný.

Divadlo z klobúka vo Zvolenskej Európe
2024-11-10 15:00 - 18:00 | Europa SC Zvolen
Srdečne vás pozývame na interaktívne divadelné predstavenie pre najmenších. Príďte k nám stráviť čarovné popoludnie.
Tešiť sa môžete na Divadlo z klobúka a ich Školu mágie a kúziel.
Kedy ?
v nedeľu 10.11.2024 o 15:00
Kde ?
na prízemí nášho obchodného centra
Tešíme sa na vás.

Divadelný november na Starej radnici
2024-11-03 - 2024-11-24 | Stará radnica Zvolen, Námestie SNP 21/31, Zvolen, 960 01, Slovenská republika
V rámci podujatia Divadelný november sa na Starej radnici odohrajú celkovo tri predstavenia. Tešiť sa môžete na inscenácie hier Maťko a blázni, Popolvár a KLASICI.SK.
Prajeme príjemnú zábavu!

Medzinárodný orgánový festival VIVAT VOX ORGANI 2024
2024-10-28 19:00 - 21:00 | Evanjelický kostol, Lazovná 42, Banská Bystrica, Slovenská republika
A október uzavrieme ľúbostne. Koncertný program súboru Le nuove musiche nám predstaví známe ľúbostné madrigly z Monteverdiho 6. a 7. knihy madrigalov. Vypočujeme si vývin kompozičného štýlu Claudia Monteverdiho od polyfónnych diel bez sprievodu basso continua, až po jeho dramatické a mimoriadne expresívne diela stille concitato či stille rappresentativo. Okrem piatich vynikajúcich spevákov sa na pódiu predstavia nástroje ako arpa doppia, viola da gamba, baroková gitara a chitarrone. Na svoju česť sľubujem, že to bude romanca a úžasný zážitok. Na tento koncert pozývam do Kostola na Hôrke v Radvani, v pondelok, 28. októbra 2024 o 19:00.

Medzinárodný orgánový festival VIVAT VOX ORGANI 2024
2024-10-26 18:00 - 20:00 | Evanjelický kostol, Lazovná 42, Banská Bystrica, Slovenská republika
Vo Faustovskej téme budeme pokračovať aj počas ďalšieho podujatia. Medzi nás zavíta vzácny človek, kazateľ, spisovateľ, výtvarník Daniel Pastirčák. Okrem meditácií na Goetheho Fausta so sebou prinesie aj svoje výtvarné dielo – maľbu svojho Fausta, ktorý vznikol inšpiráciou práve našim festivalom a jeho faustovským cyklom. Spolu s ním, z Bratislavy do Banskej Bystrice, zavíta aj ikona organového umenia na Slovensku, prof. Ján Vladimír Michalko (bežne už pozvania hrať na koncerty neprijíma, ale urobil neslývhanú výnimku, takže to bude jedinečná možnosť počuť umelca – pedagóga, ktorý pre našu generáciu vychoval súčasných popredných slovenských organových majstrov, napr. S. Šurina a ďalších). Toto nasledujúce filozoficko-umelecké predstavenie s Goetheho Faustom je pripravené na sobotu, 26. októbra 2024 o 18:00 v Evanjelickom kostole na Lazovnej ulici.

Povodeň 1974 I VÝSTAVA
2024-10-22 - 2024-11-30 | Tyhányiovský kaštieľ, Banská Bystrica
Túto jeseň si pripomíname 50 rokov od najväčšej a najničivejšej povodne v novodobej histórii Banskej Bystrice. Spôsobili ju dlhotrvajúce výdatné dažde v mesiacoch jún až október 1974. Zrážky s úhrnom 100 mm za 48 hodín vytvorili extrémnu vlnu, ktorá v Banskej Bystrici kulminovala 22. októbra o 10. hod., keď hladina Hrona dosiahla výšku 494 cm. Regulovaným korytom rieky sa valilo 560 m3/s, čo zodpovedalo pravdepodobnosti opakovania povodne raz za 1 000 rokov (po prehodnotení raz za 100 rokov). Od 19. do 24. októbra pretieklo Hronom v Banskej Bystrici viac ako 150 miliónov m3 vody, ktorá na brehu dosahovala výšku 0,5 – 1,5 m.
Povodeň spôsobila škody na verejných a súkromných budovách, štátnych cestách, železničnej trati, miestnych komunikáciách, ako aj na poľnohospodárskej pôde a plodinách. Vyradila z prevádzky telefonické a telegrafické spojenie, energetické rozvody. Došlo k zaplaveniu suterénov a pivníc domov na Hronskom nábreží (dnes Štadlerovo a Štefánikovo nábrežie, Hronské predmestie) a v mestskej časti Uhlisko, ktoré bolo zásobované len na člnoch, ďalej bývalého autobusového nádražia, zimného štadióna, rozostavaného domu kultúry, prízemia hotela Lux, parkoviska a Parku pod pamätníkom SNP. Vo vtedajšom Banskobystrickom okrese bolo poškodených 267 domov, z ktorých záchranári evakuovali viac ako 300 rodín (20 rodín z dnešného Štefánikovho nábrežia).
Štyri závody museli prerušiť výrobu. Viac ako 42 km ciest a 30 km železničných tratí ostalo nezjazdných. Voda zatopila 3 800 ha poľnohospodárskej pôdy. Po kulminácii hladina Hrona postupne klesala. V stredu 23. októbra 1974 o 5. hod. dosiahla výšku 409 cm. Najdôležitejšou úlohou po opadnutí vody bolo jej odčerpávanie zo zatopených kotolní a vyčistenie komunikácií od vrstvy naplaveného bahna. Všetky mechanizmy boli nasadené na cestu vedúcu do Zvolena. Žeriavy vyťahovali kmene stromov nahromadené na zábradliach mostov a ukladali ich na breh. Pri odstraňovaní škôd pomáhali zamestnanci národného podniku Pozemné stavby v Banskej Bystrici, československí a sovietski vojaci, ale aj stovky dobrovoľníkov s lopatami. Pamiatkou na povodeň okrem prezentovaných fotografií sú dve kovové povodňové značky na Štefánikovom nábreží. Jedna sa nachádza na rohu mosta vedúceho k železničnej stanici Banská Bystrica-mesto, druhá na fasáde obytného domu č. 1. Na Hronskom predmestí (ľavý breh Hrona), pri kaviarni Hot Rod Cafe je umiestnená vodomerná stanica s vodoznakom povodne v úrovni parapetnej dosky.

Coffee Tour v Banskej Bystrici
2024-10-12 08:30 - 11:30, 2024-09-14 08:30 - 11:30 | Banská Bystrica, Banská Bystrica, 97401, Slovenská republika
Pre lepší zážitok z kávy.

Stočím si turka, zalejem nesku, alebo si pripravím domáce espresso. Ranná káva je rituálom skoro každého z nás, a každý ju máme radi po svojom. Či už ste milovníkom kvalitnej výberovej kávy alebo sa o nej chcete dozvedieť viac, pripravili sme pre vás Coffee Tour v Banskej Bystrici.
Prejdite si s nami 3 obľúbené bystrické kaviarne a jednu lokálnu pražiareň. Naučte sa viac o pražení, postupe prípravy kvalitnej výberovej kávy, napeňovaní mlieka a vychutnajte si pravú írsku kávu od dvojnásobného majstra Slovenska v baristike!
Kedy a kde?
Každú druhú sobotu v mesiaci od 8:30 – 11:30 na bystrickom námestí. Coffee Tour v Banskej Bystrici v UŽ V PREDAJI.
Lístky zakúpiš tu: https://centralslovakia.eu/zazitky/coffee-tour-banska-bystrica/coffe

Začnite s vysťahovaním! KALIŠTE
2024-09-28 | NKP Kalište
Na Kališti vám Lucia Sotáková a Juraj Lepiš z Múzea SNP spolu s klubom vojenskej histórie Golian predstavia život a tragický osud tejto vypálenej obce. Dozviete sa aký náročný ale aj krásny bol život v tejto odľahlej obci pred 2. svetovou vojnou, budete svedkami ošetrenia raneného v improvizovanej partizánskej nemocnici alebo prijímania ťažkých rozhodnutí na vojenskom štábe.
*** *** *** *** *** *** *** *** *** *** *** ***
28. september 2024 o 14:00
Vstupenky sú dostupné v predpredaji TU
Prehliadka trvá cca 1,5 hodiny
Cena prehliadky: 6€/dospelý, 4€/zľavnený (deti do 15 rokov, študenti s ISIC, dôchodcovia nad 65 rokov, ZŤP), deti do 6 rokov zdarma
Upozorňujeme na to, že pri ukážkach sa bude strieľať.
V prípade mimoriadne nepriaznivého počasia sa prehliadka uskutoční v náhradnom termíne.
** *** *** *** *** *** *** *** *** *** *** ***

Víkendový pobyt s pozorovaním hviezd
2024-09-27 - 2024-09-29 | Kráľova Studňa
Vychutnajte si čaro nočnej oblohy ďaleko od svetiel mesta a spoznajte tak jedinečný zážitok pozorovania hviezd v Parku tmavej oblohy vo Veľkej Fatre, v ničím nerušenom prostredí Horského hotela Kráľova studňa.

2x noc v hotelovej časti
2x miestny poplatok
2x raňajky
1x odborný výklad a pozorovanie astronomickými ďalekohľadmi pod záštitou Hvezdárne v Banskej Bystrici
